වංචා දූෂණ නතර කර වංචනිකයින්ට දඬුවම් දෙනවා  අනුර කුමාර අනුරාධපුරදී කියයි
ජාතික ජන බලවේගය පක්ෂයේ ජනපති ධුර අපේක්ෂක අනුර කුමාර දිසානායක මහතා ඊයේ 19දා පස්වරුවේ අනුරාධපුරයට පැමිණ අටමස්ථානාධිපති පල්ලේගම හේමරතන නාහිමියන් බැහැදැක අනතුරුව ඓතිහාසික ජය ශ්රී මහා බෝ සමිඳුන් වැඳ පුදා ගෙන ආශිර්වාද ලබා ගත්තේය අනතුරුව මාධ්ය වෙත අදහස් දක්වමින් ඒ මහතා කියා සිටියේ රනිල් වික්රමසිංහ මහතා මේ වන විටත් රට තුළ කැලෑ නීතිය ක්රියාත්මක කරමින් පවතින බවය මෛත්රිපාල සිරිසේන චන්ද්රිකා කුමාරතුංග ද ඔවුන්ගේ පාලන සමයේ කැලෑ නීති ක්රියාත්මක කළ බවත් ජාතික ජන බලවේගයක් යටතේ නීතිය නිසියාකාරව ක්රියාත්මක කරන බවත් ඒ මහතා පැවසීය එහිදී වැඩිදුරටත් අදහස් දැක්වූ අනුර කුමාර දිසානායක මහතා මෙසේද කීය අධිකරණයෙන් වැරදිකරුවන් වූවන්ට බරපතළ ගණයේ අපරාධ කළ පුද්ගලයන්ට කිසිදු මැතිවරණයකට ඉදිරි පත්වීමට නොහැකි වන ආකාරයට නීති ගෙන ඒමට අපි ඉදිරියේදී කටයුතු කරනවා මැතිවරණ සඳහා ඡන්ද අපේක්ෂකයන් ඉදිරිපත් කිරීමේදී පක්ෂ නායකයන්ට වගකීමක් තිබෙනවා ඒත් ඔවුන් මුලින්ම බලන්නේ මැතිවරණයට ඉදිරිපත් කිරීම සඳහා එම අපේක්ෂකයා සතුව මුදල් කොපමණ තිබෙනවාද යන්න පමණයි අපේක්ෂකයා සතුව පවතින දැනුම සහ ගුණ යහපත්කම අවංක භාවය වෙනුවට මුදල් පමණක් ගැන සිතා මනිනු ලබන සංස්කෘතිය ඉදිරියේදී අපි වෙනස් කරනවා වංචා දූෂණය නතර කිරීම හා වංචනිකයන්ට සහ දූෂකයන්ට දඬුවම් දීම ජාතික ජන බලවේගයේ ආණ්ඩුවක් තුළ කිසිසේත්ම බිඳින්නැති පොරොන්දුවක් නිෂ්පාදන ආර්ථිකයක් ගොඩනැගීම සඳහා වැඩපිළිවෙළක් දුප්පත් ජනතාවට ආහාර වේලක් ලබා දීම සඳහා සාධාරණ මුදලක් ලබා දීම පැහැර හැර ඇති බදු ගෙවන්නන්ගෙන් එම බදු මුදල් අය කර ගැනීම තුළින් ජනතාව නඟා සිටුවන සහනාධාර වැඩපිළිවෙළ ශක්තිමත්ව ක්රියාත්මක කළ හැකි බව අපි විශ්වාස කරනවා පක්ෂ මාරු කිරීම අපේ රටේ අවලංගු මැතිවරණ ප්රචාරක කටයුත්තක් බවට මේ වන විට පත්වෙලා තියෙනවා පාර්ලිමේන්තුවේ ඔළුගෙඩි මාරු කරමින් වැඩි සංඛ්යාවක් පාර්ලිමේන්තු තුළ පෙන්වා ජයග්රහණය කිරීමට නායකයින් කටයුතු කරමින් සිටිනවා මේ මොහොතේ දේශපාලනඥයන් සිය පක්ෂ මාරු කරනුයේ රට හෝ ප්රතිපත්ති ගැන සිතා නොව පාර්ලිමේන්තු මැතිවරණයට ඉදිරිපත්වීම වෙනුවෙන් අනාථ භාවයෙන් මිදීමටයි කිසිම අවස්ථාවක ඔවුන්ට ජාතික ජන බලවේගය පක්ෂයේ දොරගුළු විවෘත කරන්නේ නැහැ පක්ෂ මාරු කරන දේශපාලනඥයන් නිසා අපේ රටේ විකෘතිය නිර්මාණය කිරීමට විශාල බලපෑමක් සිදුව ඇති බව ජනතාව දන්නවා ජාතික ජන බලවේගයේ ආණ්ඩුවක පක්ෂ මාරු කරන දේශපාලනඥයන්ගේ මන්ත්රී ධුරය අහෝසි කිරීම සඳහා තිබෙන නීති තවදුරටත් ශක්තිමත් කිරීමට බලාපොරොත්තු වනවා ජාත්යන්තර මූල්ය අරමුදල සම්බන්ධයෙන් රනිල් වික්රමසිංහ ජනාධිපතිවරයා රටේ ජනතාවට බිල්ලෙක් මවමින් සිටිනවා ජාතික ජන බලවේගයේ වැඩපිළිවෙළ පිළිබඳවත් ජාත්යන්තර මූල්ය අරමුදල සමග සාකච්ඡා කර ඇති අතර ඒ අනුව කටයුතු කිරීමට අපේ ආණ්ඩුවකින් කටයුතු කරනවා විධායක ජනාධිපති ක්රමය අහෝසි කිරීම ජාතික ජනබලවේගයේ ප්රතිපත්තියක් නමුත් සජිත් ප්රේමදාස මහතා විධායක ජනාධිපති ක්රමය අහෝසි කරන බවට ඊයේ පමණක් ප්රකාශ නිකුත් කළා මැතිවරණය වෙනුවෙන් එවැනි ලාභ සටන් පාඨ ජාතික ජන බලවේගයේ නැහැ ප්රජාතන්ත්රවාදී නීති ගරුක සියලු දෙනාටම පොදු වූ සමානතාව ඇති ආණ්ඩුවක් අපි බිහි කරනවා මිහින්තලේ රංග චතූ